سەلام فەرماندە

سەلام فەرماندە یان سڵاو فەرماندە () گۆرانییەکی فارسییە کە لەلایەن ئەبووزەر ڕووحییەوە بەرھەم ھێنراوە. گۆارنییەکە باس لە درێژەدانی ڕێگای بەرژەوەندیی شۆڕشی ١٩٧٩ی ئێران لەلایەن دەیە نەوەدییەکانەوە و قاسم سولەیمانی و ئیمام مەھدی دەکات. گۆرانییەکە لە ڕێگای پرۆپاگەندەی کۆماری ئیسلامیی ئێراندا بەکاردەهێنرێت.

گۆرانییەکە لە مانگی ئازاری ٢٠٢٢ چەند کاتژمێر پێش ساڵی نوێ (خاکەلێوە یان فەروەردینی ١٤٠١ی ھەتاوی) لە تۆڕە کۆمەڵایەتییەکاندا بڵاو کرایەوە و دواتر لە مانگەکانی نیسان و ئایاری ٢٠٢٢دا کەوتە بەرچاو. گۆرانییەکە تیشک دەخاتە سەر بەشداریی نەوەی نوێ لە پشتیوانیکردنی شۆڕشی ئیسلامی و بیروڕای حکوومەتی کۆماری ئیسلامی. ڕێکخراوەکان چالاک بوون لە کۆکردنەوەی قوتابییەکانی قوتابخانەکان بۆ پێکھێنانی ژمارەیەکی زۆر بۆ وتنەوەی گۆرانییەکە، کە گەورەترینیان لە یاریگای ئازادی بەڕێوە چوو.

بەپێی سەرچاوەی میدیاکان و ڤیدیۆ بڵاوکراوەکان لە تۆڕە کۆمەڵایەتییەکاندا، ئەو گۆرانییە ھەتا ئێستا لە چەندین وڵاتی تر بڵاو کراوەتەوە.

ئەو گۆرانییە بێجگە لە فارسی بۆ چەندین زمان وەرگێرانی بۆ کراوە، لەوانەش ئیسپانی، فەڕەنسی، عەرەبی، ئوردوو، ئازەربایجانی، پەشتۆ، کوردی، مالایی، سەواحیلی و کەشمیری.

 سەرچاوەکان 

پۆل:پرۆپاگەندە لە ئێران